Con Vilyams

Con Vilyams (; ) — ABŞ bəstəkarı, tarixin ən uğurlu film bəstəkarlarından biri. 

Karyerası ərzində Vilyams "Bir milyonu necə oğurlamaq olar", "Ulduz müharibələri" (məşhur "İmperiya marşı" dd daxil olmaqla), "Üçüncü növ yaxın görüşlər", "İtirilmiş gəminin basqınçıları", "Evdə tək", "Çənələr", "Supermen", "E.T. the Extra-Terrestrial", "Şindlerin siyahısı", "Yura dövrü parkı", "Harri Potter" və bir çox digər məşhur filmlərə musiqi bəstələyib. Uilyams həmçinin dörd Olimpiya Oyunları, çoxsaylı televiziya serialları və konsert tamaşaları üçün musiqi bəstələyib.

Uilyams beşqat Oskar mükafatı laureatı ("Damdakı skripkaçı", "Çənələr", "Ulduz müharibələri: IV bölüm: Yeni ümid", "E.T. the Extra-Terrestrial" və "Şindlerin siyahısı" filmlərinə bəstələdiyi musiqilərə görə) və 54 dəfə Oskar namizədi olub (kino bəstəkarları arasında ən çox Oskar nominasiyasının sahibi və bütün zamanların ikinci ən çox nominasiyasının sahibi (yalnız Uolt Disneydən geri qalır - 59). O, həmçinin Milli İncəsənət Medalı (ABŞ), dörd dəfə Qızıl Qlobus mükafatı (27 nominasiya), yeddi dəfə BAFTA mükafatı (7 nominasiya), üç dəfə Emmi mükafatı (6 nominasiya) və 25 dəfə Qremmi mükafatı (71 nominasiya) alıb.

Uilyams Stiven Spilberq (29 əməkdaşlıq) və Corc Lukas kimi aparıcı amerikalı film rejissorları ilə uzunmüddətli əməkdaşlığı ilə tanınır.

 Həyatı 
Con Uilliams 8 fevral 1932-ci ildə Nyu-Yorkda anadan olmuşdur. Atası caz zərb alətlərində ifa edirdi. 1948-ci ildə ailə Los-Ancelesə köçdü. "North Hollywood High School" məktəbinə daxil olan Con 1950-ci ildə buranı bitirdi. Daha sonra Kaliforniya Universitetində təhsil almağa başlayan Uilliams 1952-ci ildə onu ABŞ Hərbi Hava Qüvvələrinin musiqi qrupuna köçürdülər. 1955-ci ildə burada xidmətini başa vurduqdan sonra Nyu-Yorka qayıtdı və "Juilliard School"-da oxudu. Bu müddətdə o, caz klublarda və bəzi film studiyalarında işlədi. 1956-cı ildə Uilliams aktrisa Barbara Ryuiklə evləndi və 1974-cü ilə kimi, Barbaranın ölümünə qədər onunla evli qaldı. Onların 3 övladı var. 1980-ci ildən etibarən Uilliams Samanta Uinslou ilə evlidir. Film və Televiziya: Əsasən 20-ci əsr musiqi ənənələrinə sadiq olan Uilliamsın əsas ilham mənbəyi XIX əsr neoromantizmi, xüsusilə Riçard Vaqnerin musiqisidir.

"Juilliard School"-u bitirdikdən sonra Los-Ancelesə qayıdan Uilliams film studiyalarında orkestrator kimi işləməyə başladı. O, burada Frans Vaksman, Bernard Herman, Alfred Nyuman kimi bəstəkarlarla çalışırdı. O, həmçinin Cerri Qoldsmit, Elmer Bernşteyn, Henri Mançini kimi bəstəkarların musiqilərində pianoçu kimi iştirak etmişdi. "Universal Studios"-da işləyən Uilliamsın ilk böyük işi "Daddy-O" ("O-Ata") — 1958 filmində oldu. O, ilk Oskar nominasiyasını 1967-ci ildə "Valley of Dolls" ("Gəlinciklər Vadisi"), ilk Oskarını isə 1971-ci ildə "Fiddler on the Roof" ("Skripkaçı Damda") filminə görə aldı. 1974-cü ildə gənc rejissor S. Spilberq ona ilk tammetrajlı bədii filmi olan "The Sugarland Express" ("Şuqerlend Ekspressi") filminə musiqi yazmağı təklif etdi. Növbəti il isə, "Jaws" ("Çənələr") filminin musiqisinə görə Uilliams 2-ci Oskarını qazandı. Bundan sonra Uilliams və Spilberq "Close Encounters of the Third Kind" ("Üçüncü Növün Yaxın Əlaqələri") filmində yenidən əməkdaşlıq etdilər. Lakin onlar Hollivud tarixində yenilik edərək, film və musiqi üzərində sinxron olaraq işlədilər.

Bu dövrdə Spilberqin yaxın dostu Corc Lukas "Star Wars" (1977) filmi üçün bəstəkar axtarışında idi. Spilberq ona Uilliamsı məsləhət gördü. Uilliams bu filmə görə 3-cü Oskarını qazandı. 1981-ci ildə İndiana Consun macəralarından bəhs edən ilk film "Raiders of the Lost Ark" ("İtmiş Mücrünün Axtarışında") üçün musiqi yazıldı. Filmin əsas musiqi nömrəsi "The Raiders March" hal-hazırda da bütün dövrlərin ən yaxşılarından hesab edilir. 1982-ci ildə "E. T. the Extra-Terrestrial", 1993-cü ildə isə "Schindler's List" filminə görə 4-cü və 5-ci Oskarını qazandı.

Uilliamsın son işi Spilberqin "War Horse" və "The Adventures of Tintin"("Tintinin Macəraları") filmlərində olub. O, bu filmlərin hər ikisinə görə Oskara namizəd olmuşdu. Hal-hazırda onlar 2012-ci ilin sonlrarında ekranlara çıxacaq "Lincoln" ("Linkoln") filmi üzərində işləyirlər. Beləliklə, Uilliams 47 Oskar nominasiyasından 16-nı Spilberqin filmlərinə görə alıb və 3-nü qazanıb. Mükafatlar: Oskardan əlavə Uilliams 22 Qızıl Qlobus nominasiyasından 4-nü, 12 BAFTA nominasiyasından 7-ni, 59 Qremmi nominasiyasından 21-ni qazanıb. 2005-ci ildə Amerika Film İnstitutu (AFİ) bütün dövrlərin ən yaxşı film musiqilərini seçdi. İlk onluqda Uillimasın 2 bəstəsi var idi: "Star Wars" 1-ci və "Jaws" 6-cı yerdə.

 İstinadlar 

Kateqoriya:Nyu-Yorkda doğulanlar
Kateqoriya:ABŞ bəstəkarları
Kateqoriya:Amerikalı bəstəkarlar
Kateqoriya:BAFTA mükafatı laureatları
Kateqoriya:Brit mükafatı laureatları
Kateqoriya:Atlantic Records artistləri
Kateqoriya:Columbia Records artistləri
Kateqoriya:Hollywood Records artistləri
Kateqoriya:ABŞ film bəstəkarları
Kateqoriya:"Britaniya imperiyası" ordeninin cəngavər-komandorları